***„Választhatsz másik jövőt”***

***A Kápolna Község Roma Nemzetiségi Önkormányzatának hírei***

A Kápolna Község Roma Nemzetiségi Önkormányzata 2017.december 04-én kedvező döntés értelmében sikeres pályázattal lett gazdagabb.

***,,EFOP-1.4.4-17-2017-00067 Választhatsz másik jövőt. Kápolnai roma lányok esélynövelő programja” c.*** uniós támogatásból egy 24 hónapon keresztül megvalósuló programmal segíti a helyi roma lányokat.

25 fő kápolnai roma lány 5 mentor segítségével számos programon vehet részt. Ennek értelmében a heti találkozókon beszélhetnek őket érdeklő problémákról, az iskolai eredményeikről, baráti kapcsolataikról, szociális helyzetükről. Lehetőségük lesz pályaorientációs beszélgető körön részt venni, ellátogathatnak középfokú intézményekbe.

A beszélgetésen túl lehetőség lesz számukra sportfoglalkozásokon, kézműves foglalkozásokon, egészségügyi szűrővizsgálaton részt venni, zenei ismereteik is bővülhetnek. Valamint kirándulásokon és színházlátogatásokon is gyűjthetnek élményeket a mentorok segítségével.

Nem csak a 25 lány, de az ő családjaik is közvetve bekapcsolódnak ezekbe a programokba, hisz a mentorok a gyermekeikkel kapcsolatos eseményeket, esetleges felmerülő problémákat megbeszélhetik, megoldást találhatnak rájuk.

A csoportfoglalkozások keretein belül foglalkozunk a deviáns viselkedések, a szenvedélybetegségek, függőségek, a bűnözés, börtön témákkal is. Elsősorban esettanulmányokkal, különböző életutak bemutatásával szeretnénk a lányok figyelmét felhívni az egyes jelenségekre.

A mentorok feladatai:

* hátrányos helyzetű, roma lányok tanulás iránti motivációjának felkeltése és fenntartása
* alapkompetenciák (kommunikációs és szövegértési, matematikai, együttműködési, problémamegoldó, szociális és életvezetési kompetencia) fejlesztése, ismeretbővítés
* tanulás tanulásának támogatása
* a tanulás fontosságának megismertetése és elfogadtatása
* képzettségi szint növelése, az iskolai sikeresség támogatása
* továbbtanulás támogatása, mind közép-, mind felsőfokú oktatásba való eljutás és bennmaradás támogatása
* a gyerekek/fiatalok személyiségfejlesztése
* életpálya építés a tanulók, ill. a helyi szükségletekre reagálva
* tartalmas és vonzó szabadidős programokban való részvétel lehetőségének biztosítása
* személyes, partneri együttműködő kapcsolatok kialakítása, ill. olyan légkör megteremtése, melyben a lányok problémái, kérdései kimondhatók, felvállalhatók.

Ennek elérése érdekében 29.987.940 Ft támogatást kapott a nemzetiségi önkormányzat, hogy a pályázatban rögzítetteket maradéktalanul tudjuk teljesíteni.

Kerékgyártó Andrea

 szakmai vezető